Путин Владимир Хмеймим авиабазэм щыIащ
Главнокомандующэ нэхъыщхьэм зыхъумэжыныгъэмкIэ министрымрэ Генеральнэ штабым и Iэтащхьэмрэ унафэ яхуищIащ урысей дзэхэм ящыщу Сирием щыIэхэр а къэралым кърашыжу-рэ абыхэм зэпымыу- уэ къулыкъур щрахьэкI щIыпIэхэм ягъэIэпхъуэжу щIадзэну.
Авиабазэм Урысей къэралым и Iэтащхьэм къыщыIущIащ Сирие Хьэрып Республикэм и Президент Асад Башар, Урысейм зыхъумэжыныгъэмкIэ и министр Шойгу Сергей, урысей дзэхэм ящыщу Сирием щыIэхэм я унафэщI Суровикин Сергей сымэ.
Путин Владимир фIыщIэ яхуищIащ террорым пэщIэтынымкIэ Сирием щрагъэкIуэкI лэжьыгъэ-хэм хэта икIи ахэр тэмэму езыгъэкIуэкIа урысей дзэ къулыкъущIэхэм.
Урысей къэралым и Iэтащхьэмрэ Сирием и Президент Асад Башаррэ апхуэдэу урысей офицер- хэм яIущIащ икIи Урысей Федерацэм и дзэхэм ящыщу Сирием щыIэ гупым я командующэм Сирие Хьэрып Республикэр террористхэм къаIэщIэгъэкIыжыныр зэрекIуэкIам теухуауэ ищIа докладым едэIуащ.
Путин Владимир хэхауэ фIыщIэ яхуищIащ Урысейм и кхъухьлъатэзехуэхэу хэкум къэзыгъэзэжын хуейхэм.
* * *
Путин Владимир Хмеймим авиабазэм къыщипсэлъар
Сэлам фызох, ныб- жьэгъухэ!
Дзэм хэт цIыхум и деж-кIэ нэхъыщхьэ дыдэр — дэ псори абы фIыуэ дыщыгъуазэщ — езым и Хэкур, къызыхэкIа цIыхубэр ихъумэжынырщ. Ар зэрыщыту дзэ къулыкъум и мызакъуэу, къызыхэкIа цIыху-бэм къулыкъу яхуэщIэным тезыухуам и гъащIэм и купщIэщ.
Мис абы хиубыдэу Хэкум зэрыхуэпэжым теухуа гъэунэхуныгъэ нэхъыщхьэ дыдэр зауэлIым щегъэпэж гъащIэмрэ узыншагъэмрэ я дежкIэ шынагъуэшхуэу щыт зауэ IэнатIэм. Фыщалъхуа щIыналъэм и гъунапкъэхэм фапэжыжьэу мы щIыпIэм, Сирием, фыздэщыIэм фэ а къалэн дыдэр фогъэзащIэ — ди къэралыр фохъумэ, сыту жыпIэмэ, Сирием и цIыхубэм я къэралыгъуэр яхъумэнымкIэ, террористхэм я ебгъэрыкIуэныгъэр къызэтегъэувыIэнымкIэ фадэIэпыкъуурэ, фэ удын хьэлъэ евдзащ икIи хэвгъэщIащ къэгъазэ ямыIэу икIи зэIухауэ ди къэралыр зыгъэшынэну хущIэкъуахэм.
Дэ зэи тщыгъупщэнукъым Сириеми Урысейми я щIыналъэхэм террористхэм щадедгъэкIуэкIа бэ- нэныгъэм хэкIуэдахэмрэ абы хиубыдэу тфIэкIуэдахэмрэ. Ауэ абы къикIыркъым ди Iэр тIэту дикIуэтыжын хуейуэ. Апхуэдэ хьэл дэ ди цIыхухэм яхэлъкъым.
Абы къыщымынэу, а псори дигу зэрилъым дэ ди къарур нэхъри егъэбагъуэ икIи терроризмэм и шынагъуэр, абы сыт хуэдэ теплъэ имыIэми, къанэ щымыIэу дгъэкIуэдыфыну гушхуэныгъэ къытхелъхьэ.
Пэжщ, терроризмэм и щIэпхъаджагъэхэр къы- зэщIэрыуэнымкIэ дуней псом иджыри шынагъуэшхуэ щыIэщ. Ауэ IэщэкIэ зэщIэузэда щIэпхъаджащIэхэр Сирием щыхэгъэщIэнымкIэ къалэныр IэщэкIэ зэщIэузэда къарухэр зыубгъуауэ къэдгъэсэбэпурэ дгъэзэщIэн хуейти, а Iуэ-хур гъэзэщIа хъуащ — дэгъуэу гъэзэщIа хъуащ.
Псоми сынывохъуэхъу!
IэщэкIэ зэщIэузэда къарухэм, дзэ-промышленнэ комплексым хиубыдэ предприятэхэм къагъэлъэгъуащ Урысейм и армэмрэ флотымрэ я лъэщагъым зэпымыууэ зэрыхэхъуэр, частхэмрэ дзэ зэгухьэныгъэхэмрэ зауэм зэрыхуэхьэзырыр.
Кхъухьлъатэзехуэхэм, морякхэм, дзэ лэжьыгъэ хэхахэр езыгъэкIуэкI къарухэм, тIасхъэщIэххэм, управленэмрэ дзэхэр зыхуейхэмкIэ къызэгъэпэщынымкIэ органхэм къулыкъу щызыщIэхэм, дзэм и полицэм, медицинэ къулыкъур езыхьэкIхэм, сапёрхэм, Сирием и дзэхэм яхэта чэнджэщэгъухэм урысей сэлэтым и хьэл нэхъыфI дыдэхэр: лIыгъэ, хахуагъэ, зэгурыIуэныгъэрэ тегушхуэныгъэрэ, Iэзагъ нэсрэ зэфIэкIрэ къагъэлъэгъуащ.
Хэкур фэркIэ мэгушхуэ. Быдэу си фIэщ мэхъу фэ Хэкум сыт щыгъуи пэжыгъэкIэ къулыкъу зэрыхуэфщIэнур, лъэпкъ Iуэхур, къэралыр, абы и цIыхухэр зэрыфхъумэнур.
Сириер зыми IэщIэ- мылъ къэрал щхьэхуиту къызэтенащ. ЩтапIэ ихьэжауэ щытахэм къагъэзэж. Лъэпкъ Зэкъуэтхэм я Организацэм и нэIэм щIэту политикэ зэпIэзэрытыныгъэ зэтегъэувэжынымкIэ Iэмалхэр щыIэ хъуащ.
Къэралхэм зэращIылIа зэгурыIуэныгъэхэм тету Сирием адэкIи щылэжьэнущ зэпэщIэува лъэныкъуэхэр зэгъэкIужынымкIэ Урысей центрыр.
Мыбы къыщызэрагъэпэщащ икIи зэпымыууэ щылэжьэнущ дзэхэм я хэщIапIэу тIу: Тартусрэ Хмеймимрэ. ИкIи террористхэм я щхьэ аргуэру къаIэты- ну хуежьэмэ, дэ абыхэм еддзынщ иджыри къэс ямылъэгъуа удын гуащIэ.
ИлъэситIым зэрыщIигъушхуэ щымыIэ зэманым Сирием и армэм щIыгъуу Урысейм IэщэкIэ ЗэщIэузэда и Къарухэм зэтракъутащ дунейпсо террористхэм я нэхъ гуп ерухэр. Абы къыхэкIыу сэ унафэ къэсщтащ: Сирие Хьэрып Республикэм щыIэ урысей дзэ гупым щыщ Iыхьэшхуэм Урысейм егъэзэж.
Фэ фи жьэгу пащхьэм, фи Iыхьлыхэм, фи адэ-анэхэм, фи щхьэгъусэхэм, бынхэм, ныбжьэгъухэм я деж текIуэныгъэ къэфхьауэ фогъэзэж.
ЗыхъумэжыныгъэмкIэ министрым, Генеральнэ штабым и унафэщIым яхузогъэув урысей дзэ гупхэр абыхэм зэпымыууэ къулыкъур щрахьэкI щIыпIэхэм ягъэIэпхъуэжу щIадзэну.
Хэкур фэ къыфпоплъэ, ныбжьэгъухэ! Гъуэгу махуэ! Къулыкъум фызэрыхуэпэжым папщIэ фIыщIэ фхузощI.
www. Kremlin. Ru.
